Stork, stork langeben!
Stork, stork langeben!
Hvor var du så længe?
Så du Faraos høje sten?
Gik du på Nilstrømmens enge?

Stork, stork langeben!
med de røde hoser!
Hvor har du gjort af dit ene ben?
Blev det i Faraos moser?

Stork, stork langeben!
Lykken vil du bringe -
gemmer du den med dit ene ben
listelig under din vinge?

Stork, stork langeben!
bringer du vor moder-
er det en søster med øjne blå
eller en lille kær broder?

Børnesange
B.S. Ingemann forfatter
J.P.E. Hartmann komponist